Oparitarako bilduta, mesedez - - Tolosaldeko ataria\nOparitarako bilduta, mesedez\nOihana Iguaran 2019-12-14 05:58\nMagali poz-pozik zegoen, bere kaligrafia dardarati estreinatu berriarekin. Aurten, lehen aldiz, Maridomingiri gutuna bere eskuz idatzi ahalko zion.\nMimoz hautatu zuen kartulina ikasgelan eta pinotxo paperezko elur malutekin apaindu zuen. Une berezietarako gordetzen zen purpurinadun errotulagailuaz margotu zuen izar bat, sei edo zazpi puntakoa. Mihia aterata aritu zen denbora luzez gutun hura prestatzen. Hitzak ere ondo ikasita zituen, nola idazten ziren oso argi eduki ez arren:\nEta muxu bat utzi zuen amaieran margotuta.\nBere denboratxoa eskaini zion, gurasoentzat denbora eskatzeari. Hori baitzen jolasteko behar zuena. Edo hori baitzen behintzat, jolastu nahi zuen aldiro falta zena. Ipuinak gustatzen zitzaizkion, puzzleak, baloiak, pilotak, eskulanetarako margo eta tresnak… eta bazituen. Jolasteko gustatzen zitzaizkion gauzak bazituen. Urtero ekartzen zioten Olentzaro eta Mari Domingik ipuin berriren bat. Aitona-amonen etxera puzzleren bat edo panpinen bat; iaz, sekulako margo akriliko mordoa ekarri zion, esku osoa pinturan murgilduta aritzeko horietakoa. Eguberri goizean bertan estreinatu zituen, bazkal garaian osatu zuen puzzlea (20 piezakoa!) amonaren magalean eta gauean aitatxok ipuin berria irakurri zion oherakoan. Baina oporrak bukatu bezain pronto tiraderan geratu ziren opariak.\nUmeek berritan erabili eta gero baztertuta uzten dituztela diote helduek, baina ez da egia. Otsailean aitari ipuina irakurtzeko eskatu nahi zion baina berandu zetorren bilera batetik. Martxoan margotu nahi zuela eskatzen bazuen, «Orain ez daukat denborarik» erantzuten zioten, «Orain afaria jarri behar dugu eta ezin dugu mahaia margoz bete»; eta apirilean puzzlea osatzeko laguntza eskatzen bazuen pieza bat hartu eta zapla kokatzen zioten arropak zabaldu bitartean, begiratu gabe, nola zekiten azaldu gabe.\nNahi zituen jostailu guztiak zituen, erabiltzeko aukera falta zuen. Sakon pentsatu zuen eta aurten gauza bakarra eskatzea erabaki zuen; eta ez beretzat, gurasoentzat baizik: DENBORA.\nEta gurasoek gutuna hartu zuten, eta orduak pasa zituzten alabak eskatzen zuen gauza bakar hori zein zen asmatu nahian. Baloratu zuten Dora den esploratzailea idazten saiatu ote zen, Den-bora Irrien Lagunek ateratako joko edo emanaldiren bat ote zen… ez zetorren katalogoetan. Denbora asko galdu zuten denbora laxo berrdean nola bildu asmatu nahian.


Martxan da La Encartada Fabrika Museoaren berreskuratze mekaniko eta erabilgarriaren programa - Deia\nMartxan da La Encartada Fabrika Museoaren berreskuratze mekaniko eta erabilgarriaren programa\ndeia.eus 25.05.2021 | 18:21\nLa Encartada Fabrika-Museoko makinen berreskuratze-mekanikoari buruzko programa. BFA\nLa Encartada Fabrika-Museoko makinen berreskuratze-mekanikoari buruzko programa.\nBILBO. La Encartada Fabrika Museoko makinak berreskuratzea eta martxan jartzea helburu duen programa abiarazi berri du Bizkaiko Foru Aldundiak. Zaila bada ere, etorkizunean jantziren bat ekoiztea du xede programak.\nEuskara, Kultura eta Kirol diputatuak hau azaldu du: "Museoak etengabe lan egiten du 'museo biziaren' ideian. Berreskuratze prozesuan zehar egingo diren aurrerapenak ikusten joateko aukera izango dogu aldian-aldian. Dakizuenez Europa osoan bakarra dan azpiegitura baten aurrean gagoz. Ez dago Europa osoan hain zaharra den jatorrizko makinaria osoa, guztia sasoi berekoa, hasieratik ezarritako leku edo fabrika berean, eta gainera bisitatzeko aukera emoten dauan azpiegitura. Eta hori guztia erakustea gitxi balitz, orain beste pausu bat emotera goaz: makinak martxan ikusteko aukerea egia bihurtu.´ Loreak gaineratu du ` berreskuratze lan hori, ez da edonola egin, eta behar bada horretan datza interesik handiena, berreskuratze prozedura osoa, fabrika martxan egoaneko tresna, eta moduak erabiliz egiten ari da. Fabrikak berak daukan tailer mekanikoa bera erabilita. Hori da esanguratsuena zer egiten ari garen eta zelan ari gara egiten. BFArentzat funtsezkoa da gaurkoa moduko lanak bideratzea, bultzatzea, gidatzea, gizarteratzea gure ondarea balioan jarri ahal izateko.´\nMakinak berreskuratzeko eta prest jartzeko prozesua fabrika martxan egon zen bitartean erabilitako konponketa-teknikekin egiten ari da, eta horrek balio handiagoa ematen dio prozesu horri guztiari. Horrela, duela gutxi, makinaren ardatz nagusia dagoen kojinetea itzuli da.\nAstelehenean goizean, seriean konektatutako bost makina erakutsi dituzte, bata bestearen atzetik eta kargan, azken batean, La Encartadako makineriaren zati bat lanean: batan txikia (mazoa), jantzi txikiekin egindako batanak, zentrifugagailua, dinamo Edison eta'Deabrua'izenez ezagutzen den makina. Hau da ekoizpen-prozesuko lehen makina, garbitutako artilezko ilea xehatu eta txikitzeaz arduratzen dena, eta Europan jardunean egon daitekeen antzinatasun horretako (1892) bakarra.\n"BIZIA HARTZEA " BESTERIK FALTA EZ ZAION ALE BITXI ETA APARTA\n1892ko fabrika zaharra, ekoizpen singladura luze baten ondoren, 1992ra arte jarduneko negozio bezala iritsi zen. Fabrika honek duen bilduma teknologikoak funtsezko hiru ezaugarri ditu: bilduma osatzen duten piezen antzinatasuna eta sinkronia; irudikatutako ekoizpen-prozesuaren osotasuna eta kontserbazio-egoera bikaina.\nHiru faktore horiek erakusten dute Bizkaiak industria-iraultzaren lehen etapetako faktoria baten ehungintza-adibiderik onena eta osoena duela. Museo bihurtzeko egindako ahaleginak bere balioa areagotu du: Bizkaian bakarrik bisita daiteke ehun urteko fabrika bat, XIX. mendearen amaieratik XX. mendearen hasierara bitartean enpresa eratu zeneko hornidura teknologiko oso bera gordeko duena, leku berean eta egoera onean.\nBISITAK MAKINERIAREN BERRESKURATZE PROZESUA EZAGUTZEKO: "ETORRI, IKUSI ETA AZALDUKO DIZUGU"\nMuseoak publiko guztiari ezagutarazi eta haiekin partekatu nahi du erronka berri hau. Horretarako, "etorri, ikusi eta azalduko dizugu" ekimena proposatzen du.\nBisitariek zaharberritzailearen lana zuzenean ezagutu eta ikusi ahal izango dute eta hori museoak eskaintzen duen erakusketa iraunkorraren parte izango da.\nOrain, aurreikusitako lanarekin, manufakturaren eta ekoizpen-prozesuaren etapen erakustaldi berri eta konplexuagoei ekitea erabaki da, programazioan aniztasun eta arintasun handiagoz txertatuz.\nProgramazio berri hau ekainetik aurrera hasiko da eskaintzen, eta museoko ohiko hedabideetan kontsultatu ahal izango da. Ezinbestekoa izango da kasu guztietan aurretik plaza erreserbatzea telefonoz (946800778) edo posta elektronikoz (laencartada@bizkaia.eus)\nMás boinas a La Encartada.\nLa txapela para la final de la Copa del Athletic de 1958 .\nLa Encartada fabrika-museoak txapelarik bereziena erakutsiko du.\nAyuso, vitoreada en la CEU San Pablo: "Ha sido una entrada como Britney Spears"\nDenis Villeneuve lleva al cine la novela ´Dune´ de Frank Herbert


Ondasun tronkalen gaineko dohaintza\nOHARRA.- Ikus 8.1 ereduaren inguruan egindako oharra.\nBI MILA ZAZPIREHUN ETA LAUROGEITA HAMAZORTZIGARREN ZENBAKIA\n*(e)n, nire egoitzan, (e)ko *aren *(e)an.\n* JAUNA/ANDREA eta * JAUNA/ANDREA, adin nagusikoak, * araubidepean ezkonduak, *(e)ko biztanleak, * (e)an egoitza dutenak, eta nortasun-agirien zenbakiak, hurrenez hurren, * eta * dituztenak.\nEta horien semea/alaba, * JAUNA/ANDREA, adin nagusikoa, ezkongabea / ondasunen foru-komunikazioaren araubidepean (edo kasuan kasuko araubidepean) ezkondua / epaiketa bidez banandua / alarguna, *(e)ko biztanlea, *(e)an egoitza duena, eta nortasun-agiriaren zenbakia * duena.\nEuren inguruabar pertsonalak euren adierazpenetatik atera dira.\nEuren izen eta eskubidean PARTE HARTZEN DUTE.\nEuren nortasun-agiriak erakusten dizkidate, eta horien bitartez identifikatzen ditut. Badute, nire ustez, DOHAINTZA-eskritura hau formalizatzeko behar adinako lege-gaitasuna, eta, horretarako,\n* jaunak/andreak honako finka honen gaineko jabetza osoa duela:\nINSKRIPZIOA.- (e)ko Jabetza Erregistroa, * liburukia, * liburua, * folioa, * finka-zenbakia, * inskripzioa.\nZAMAK ETA ERRENTAMENDUAK.- Zametatik aske, errentaririk gabe eta erkidegoko gastuen nahiz kontribuzioen ordainketan eguneratuta, eurek adierazten dutenaren arabera.\nKATASTROKO DATUAK.- * zenbaki finkoa dagokio.\nMatrize honi erantsi diot bide telematikoetatik finka honi buruz lortutako katastro-zedula.\nERREGISTROKO INFORMAZIOA.- Ez zaio erregistroari eskatu Notario Erregelamenduaren 175. artikuluan aipatu informazioa, kasu hau salbuetsita dagoelako, artikulu horren 2. paragrafoko a) letrarekin bat etorriz.\nEta, hori guztia azaldu eta gero,\nLEHENENGOA.- * jaunak/andreak, bere ezkontide den * jaunaren/andrearen adostasunarekin, bere semea/alaba den * jaunari/andreari DOHAINTZAN EMATEN DIO, huts, soilik eta doan, eskritura honen azalpen-zatian deskribatutako finkaren gaineko JABETZA OSOA, horri dagozkion erabilera, eskubide eta zortasunekin batera, eta kontribuzioen nahiz zergen ordainketan eguneratuta.\n* jaunak/andreak esker onez onartzen du bere gurasoek egin dioten dohaintza; gurasoek adierazten dute euren buruentzat behar besteko ondasunak erreserbatu dituztela, euren inguruabarrekin bat datorren bizimodua egiteko.\nBIGARRENA.- Dohaintza-emaileek beren-beregi baztertzen dituzte, dohaintza honetatik, gainerako seme-alabak eta senideak, Euskal Herriko Foru Zuzenbide Zibilari buruzko Legean ezarritakoarekin bat etorriz.\nHIRUGARRENA.- Ondorio fiskaletarako, dohaintza honen balioa * eurokoa izango da.\nLege-erreserbak eta -ohartarazpenak egiten ditut, bereziki, zerga-ondorioetarako, arazo material, formal eta zehatzaileetan alderdiek dituzten betebehar eta erantzukizunei dagokienez, eta haien aitorpenen zehaztugabetasunak ekar ditzakeen ondorio guztiei dagokienez.Batez ere, honako ohartarazpen hauek egiten dizkiet:\na.- Eskritura hau likidaziora aurkeztu behar da, dela Oinordetza eta Dohaintzen gaineko Zergari dagokionez, dela Hiri Lurren Balio Gehikuntzaren gaineko Zergari dagokionez, eta, horretarako, epe jakin bat dago. Gainera, ondasunak zerga horietatik lehenengoaren ordainketari lotuta daude. Erantzukizunak sor daitezke, likidaziorako aurkezpena egin ezean. 8/1989 Legeak dituen ondorioez ere ohartarazten diet alderdiei.\nb.- Toki Ogasunen Araubideari buruzko Legearen 64. artikuluaren arabera, eskritura honen objektu den finka lotuta geratzen da Ondasun Higiezinen gaineko Zergaren tributu-kuota oso-osorik ordaintzeari, Tributuen Lege Orokorrak ezartzen duenaren arabera, zerga horren ondorioz zorrak ordaintzeko daudenean; Katastroko erreferentzia ekarri ezean, zergaren ondoriozko aitorpena aurkeztu beharrak bere horretan dirau, legeak agindutako epean; eta, aipatu aitorpenak aurkeztu ezean eta aitorpenok epez kanpo nahiz okerretara egiteagatik sortuko liratekeen erantzukizunez ere ohartarazten diet.\neurokoak dira, 7/94 Foru Araua aplikatzearen ondorioz sor daitezkeenetatik aparte.\nAgertzaileei eskritura hau oso-osorik irakurtzen diet, eurek eurenez irakurtzeko eskubidea izanik, eskubide horri uko egiten diotelako, eta, honekin bat eginez, euren adostasuna adierazi eta sinatu egiten dute.\nOso-osoko irakurketaren ondoren, agertzaileak eskritura honen edukiaz behar beste informatuta geratu direlako, agertzaileek askatasunez emandako adostasunaz, egilespena haien borondatearekin bat egiteaz, borondate hori behar bezala informatu izanaz, legezkotasunarekin bat egiteaz, eta agerkari publiko honetan jasota dagoen guztiaz, dokumentua bera idatzita dagoela paper tinbreduneko * foliotan, * sailekoak, * zenbakia eta hurrenez hurreneko *ak, nik, notarioak, fede ematen dut.-


Elgoibarko ikastetxeek amaitu dute Klik eta Kliken partaidetza | El Diario Vasco\nElgoibarko ikastetxeek amaitu dute Klik eta Kliken partaidetza\nKlik eta Klik soilik interneten bidez garatzen den proiektua da\nViernes, 3 abril 2009, 05:28\nDV. Elgoibarko ikastetxe guztiek; hau da, Nuestra Señora del Pilar ikastetxea, Elgoibarko institutoa eta Elgoibarko ikastola, Klik eta Klikeko seigarren edizioan aritu diren hogeitahamar ikastetxe gipuzkoarrak bezala, amaitu dute partaidetza interneten bidez garatzen den proiektu honetan.\nKlik eta Klik Digital Vascak asmaturiko tresna pedadogikoa da eta internetek hezkuntzan duen ahalmena aprobetxatuz, ikasleen artean giza baloreak zabaltzea du helburutzat.\nBerriro Klik eta Kliken\nAurten, berriro ere, Elgoibarrek Klik eta Kliken parte hartzea erabaki du Udalaren laguntzarekin. Gazteria teknikaria den Maialen Arangurenek Elgoibarrek Klik eta Kliken «parte hartze oso ona» duela dio.\nArangurenen ustez, interneten bidez soilik garatzen den ekimen hau «oso proiektu interesgarria da eta horregatik aurrera eraman dugu. Momentu honetan funtsezkoa da teknologia berriak erabiltzea ikasleengana iristeko oso modu erraza eta egokia baita».\nKlik eta Klik-en amaituriko seigarren edizio honetako nobedaderik garrantzitsuena ikastetxeetan egin diren elkarrizketa digitalak izan dira.\nIkasleek hilabete batez lanean jardun dute gai bat prestatzen. Jarraian, gai horretan aditua den pertsona batekin elkarrizketa digitala egiteko aukera izan dute eta beste ikastetxeetako ikasleek zuzenean jarraitu ahal izan dituzte elkarrizketak, sor-tzen zitzaizkien zalantzak momentuan galdetuz.\nKlik eta Klikeko beste nobedade nagusietako bat multimedia editorean egin diren hobekun-tzak izan dira. Hauei esker, ikasleek bideo eta argazkiak sartu izan dituzte bere lanetan, baita testuaren tamaina eta kolorea aldatu ere.\nLa Asociación Artística abre hoy en Portalea su exposición colectiva Paso de cebra en el Paseo San Andrés


TPANen aldeko herrialde gehienak - Mundu Martxa\nHasiera » Berri » Komunikazio Ofizialak » TPANen aldeko herrialde gehienak\nArma nuklearrak debekatzeko ituna indarrean sartzeko berretsi dituzten 17 herrialdeak bakarrik daude. Botere handiek eta haien satelite herrialdeek ikusezin bihurtu nahi dute. Gizateriaren festa bikaina izango da.\nGaur egun, 22 / 11 / 2019, Arma Nuklearrak Debekatzeko Itunaren laguntza hazten jarraitzen du, 120 hasierako herrialdeetatik dagoeneko 151 dira onartzen duten herrialdeak, horietako 80 dagoeneko sinatu dute eta 33ek berretsi dute. 17 besterik ez zaigu falta eragina izateko.\nArma nuklearrak debekatzeko itunaren inguruko posizio nazionalak\nHauek dira orain arte Arma Nuklearrak Debekatzeko Itunaren posizio nazionalak:\n151 Debekua onartzen duten herrialdeak: Afganistan, Aljeria, Angola, Antigua eta Barbuda, Argentina, Austria, Azerbaijan, Bahamak, Bahrain, Bangladesh, Barbados, Bielorrusia, Belize, Benin, Bhutan, Bolivia, Bosnia eta Herzegovina, Botswana, Brasil, Brunei , Burkina Faso, Burundi, Cambodia, Kamerun, Cabo Verde, Afrika Erdiko Errepublika, Txad, Txile, Txina, Kolonbia, Komoreak, Kongo, Cook Uharteak, Costa Rica, Boli Kosta, Kuba, Koreako Herri Errepublika Demokratikoa, Errepublika Demokratikoa Kongo, Danimarka, Djibouti, Dominika, Dominikar Errepublika, Ekuador, Egipto, El Salvador, Ekuatore Ginea, Eritrea, Etiopia, Fiji, Gabon, Gambia, Ghana, Granada, Guatemala, Ginea, Ginea-Bissau, Guyana, Haiti, Santua Ikusi, Honduras, Islandia, India, Indonesia, Iran, Irak, Irlanda, Jamaika, Jordania, Kazakhstan, Kenya, Kiribati, Kuwait, Kirgizistan, Laos, Libano, Lesoto, Liberia, Libia, Liechtenstein, Madagaskar, Malawi, Malaysia, Maldives, Mali, Malta, Marshall Uharteak, Mauritania, Mauricio, Mexiko, Mongoli To, Maroko, Mozambiken, Myanmar, Namibia, Nepal, Zeelanda Berria, Nikaragua, Niger, Nigeria, Norvegia, Oman, Pakistan, Panama, Papua Ginea Berria, Paraguay, Peru, Filipinak, Qatar, Ruanda, Saint Kitts eta Nevis, Santa Lucia , Saint Vincent eta Grenadinak, Samoa, San Marino, São Tomé eta Príncipe, Saudi Arabia, Senegal, Serbia, Seychelles, Sierra Leona, Singapur, Salomon Uharteak, Somalia, Hegoafrika, Hego Sudan, Sri Lanka, Sudan, Surinam, Swazilandia, Suitza, Siria, Tadjikistan, Tanzania, Tailandia, Timor-Leste, Togo, Tonga, Trinidad eta Tobago, Tunisia, Turkmenistan, Tuvalu, Uganda, Ukraina, Arabiar Emirerri Batuak, Uruguay, Vanuatu, Venezuela, Vietnam, Yemen, Zambia, Zimbabwe.\n22 Konpromisorik ez duten herrialdeak\n22 konpromisoa hartzen ez duten herrialdeak: Albania, Andorra, Armenia, Australia, Kanada, Kroazia, Zipre, Finlandia, Alemania, Georgia, Grezia, Japonia, Mazedonia, Mikronesia, Moldavia, Montenegro, Nauru, Koreako Errepublika, Errumania, Eslovenia, Suedia Uzbekistan.\n22 Debekuaren aurka dauden herrialdeak\n22 Debekuaren aurkako herrialdeak: Belgika, Bulgaria, Txekiar Errepublika, Estonia, Frantzia, Hungaria, Israel, Italia, Letonia, Lituania, Luxenburgo, Monako, Herbehereak, Palau, Polonia, Portugal, Errusia, Eslovakia, Espainia, Turkia , Erresuma Batua, Estatu Batuak\nTPAN sinatu edo berresten duten herrialdeen egoera hauxe da:\nOnartzen duten 159 herrialdeetatik, 80ek ituna sinatu dute eta 33ek berretsi dute. TPANek nazioartean indarrean sartzeko berretsi duten 17 herrialdeak bakarrik falta zaizkigu. Ikusi xehetasunak barrura http://www.icanw.org/why-a-ban/positions/\nAprobetxatu behar dugun aukera da\nGizateriak arma nuklearra gizakiak inoiz sortutako arma ikaragarriena eta suntsitzaile gisa debekatzeko urrats handiaz jabetzeko aprobetxatu behar dugun aukera dela uste dugu.\nFesta handi bat dator, ia datorren urtean, indarrean sartzeko eguna ospatzeko.\nPlaneta osoan debekua lortzeko lehen urratsa izango da.\nBelaunaldi berriak jabetu dira klima-aldaketaren arazoaz eta maila ekologikoan gertatzen ari diren hondamendiez.\nZiur asko, ez dira oharkabean gertatuko gerra nuklearrak ingurumenaren aurkako eraso handiena suposatzeaz gain, gizakiaren zibilizazioaren amaiera izango litzatekeela dakigun bezala.\nErrealitate horretaz jabetu behar da nahiz eta eroso ez egon eta aktiboki kokatzera behartzen gaitu.\nBakearen eta Indarkeriaren aurkako Mundu Martxan, Arma Nuklearren debekuaren gaia lehen lehentasunetako bat da. Guztiok ospatzen dugula indarrean sartzeko lehenengo urrats bikaina dela animatzen dugu.\nInformazio gehiago: https://theworldmarch.org\nErredakzioa: Rafaél de la Rubia\n9ª edizioa Arma ez da Jostailua\nCotian jarduerak eta finantzaketa kanpaina


Bermeoko 1.500 berba eta esmolde batu dabez webgune baten\nFrakarroie, larguro, auri-mauri, taket eiñ... "Bermiotarra" izeneko webgunean zelako berbak bildu dauzen azaldu deusku Iban Bilbaok. Bermeotar honek Begoña Bilbao Albonigaren liburuan oinarrituta hiztegi digital moduko bat sortu dau. Esamolde barriak batzen jarraitzen dau, atzo bertan berba batzuk jaso eta webgunera gehitu ebazan.\nZer da hobea huelgara jo ala mahai sozialean egotea?\nLan gatazka batek sortzen dauen korapiloa askatzeko biderik onena zein izan daiteke? Askotan gai buruzko zalantzak egoten dira. Langileek eta sindikatuek batzutan grebara joten dabe, beste batzutan alkarrizketa soziala lehenesten da eta negoziazinoari ekiten jako. EHUko irakasleak diran Jon Las Herasek gai honi buruzko ikerlana egin dau eta horren barri emon deusku.\nEuskararen Etxeak badauka ihes-gela\nBizkaia Irratia 2021-02-09 16:00\nGure hizkuntzea ezagutu eta aldi berean ondo pasau. Aukera hori eskaintzen deusku Bilboko Euskararen Etxeak, martxan jarri dauan ihes-gelaren bitartez. `Euskal Alien Nazioa´ izena dauka eta Iurdana Akasuso Azkue fundazinoko zuzendariak azaldu deuskunez, euskerea eta zientzia fikzinoa buztartzen dauz.\nBizkaie! 2021-02-09 13:33\nSamagauneko gizon eta andreak bisitan etorri jakuz.\nTumoreen kalte kognitiboak saihesteko ikerketa-proiektua\nBizkaia Irratia 2021-02-09 13:10\nMinbiziaren Aurkako Alkarteak 300.000 euro bideratuko dauz, garuneko tumore baten eraginez ebakuntza egin deutsen pazienteengan kalte kognitiboak ekiditeko. BCBL (Basque Center On Cognition, Brain and Language) erakundeak garatuko dau ikerketa-proiektua hurrengo hiru urteetan. Larraitz Lopez BCBL-ko Lab Managerrak azaldu deuskuz ikerketa honen ingurukoak.\n‹‹ Aurrekoak 1 2 3 4 ... 167 168 169 170 171 172 173 174 ... 2581 2582 2583 2584 Hurrengoak ››


Martxotik ekainera hainbat ikastaro eskainiko ditugu | Berriak | ALDEE\nDagoeneko, osatu dugu 2021eko martxotik ekainera bitartean eskainiko dugun formazio-eskaintza. Ohi bezala, anitza da ALDEEren aurtengo eskaintza. Koadernazio ikastaro batekin hasiko gara martxoaren 5 eta 6an, baina gero katalogazioan murgiltzeko aukera izango da, oinarrizko ikastaro batekin hasiz apirilean, aurreratuago batera pasatuz maiatzean eta CDUari buruzko batekin amaituz ekainean. Ikastaro solteak izango dira.\nHorrez gain, wikipedian erreferentziak sortzen ikasteko ikastaro labur bat ere eskainiko dugu, modu horretan Wikipedian liburuzainei zuzenduta egiten den #1Ref1Lib ekimenaren aurtengo bigarren saioan parte hartzeko aukera izango duzue.\nIkastaro gehienak aurrez aurre egiteko asmoa dugu aurten, COVID19ak eragindako prebentzio-neurriek hala baimentzen diguten heinean. Bada, ordea, ikastaro bat online eskainiko duguna: Organización y prestación de servicios y recursos bibliotecarios para mayores. 40 orduko online ikastaroa izango da, maiatzeko azken egunetik uztaila hasieraraino luzatuko dena.\nIkastaro bakoitzari xehetasunak zehazten joan ahala jakinaraziko dizkizuegu email bidez, nahiz www.aldee.eus web gunean eta sare sozialetan.


Irakurle izatea ez da erraza - Garoa Liburu-denda\nGure gizartean aro modernoko atzeraldirik haundiena ematen ari den bitartean eta sektore gehienak beraien golkoa babesean nola jarri bila dabiltzanean, liburuaren industriak erabaki al du zein bide jarraitu? Ez dugu atzematen proposamen berririk ernaltzen ari den eszenatoki berriaren aurrean. Ez al da politika berriei leku bat egiteko ordua iritsi? Zer eskeini behar diegu datozen irakurle berriei?\nPasa den astean irakurri ahal izan dugu nola Internet hedabide duten komunikabide idatzien irabaziak 2007. urtean %31 igo direla. Bestalde, liburu digitalen salmenta eduki guztien %8ra iritsi da: kontutan hartu beharreko merkatu bat dela baieztatuz.\nEgungo irakurleen profila, Baby Boomers deritzaien belaunaldiko haurrena, aldatzen ari da. Baby Boomers-eko haurrek, espainiar estatuan izan den jaiotze-tasa altuenean jaiotako neska mutilek, liburua izan dute jakite eta informazio bide. Euren aisialdi nahiz hezkuntzak liburua izan du ardatz. Baina denborak aurrera egin ahala jokabide nahiz ohiturak aldatuz doaz, azkenean errealitate guztiz ezberdin bat eraikiz. Eszenatoki berri honetan, gure irakurleek aisialdi denbora zabalago bat eduki arren, errenta baxuago bati egin behar diote aurre. Eta hau gutxi balitz, beraien erosteko ahalmena egunez egun murrizten doa. Honela, ez al genieke irtenbide berri batzuk eskeini behar gure irakurleei?\nBelaunaldi berri bat hemen dugu, pantailaren belaunaldia. Belaunaldi berrientzat jakite eta informazio iturri sinesgarrienetako bat pantaila bera da. Gure gaztediak ez du liburua bere aisialdiko tresna bezela ikusten, liburuan ez dute aurkitzen entretenimendu noziorik. Aisialdi kulturala aldatu egin da eta ezin dugu jarraitu liburua sakrilizatzen. Aisialdi nahiz irakurketa praktika berrietara doitu behar dugu. Zein irtenbide eskeintzen dizkiegu gure gazteei?\nHurrengo 20 urteetan Espainiar herrialdeko etorkinen maila %20 batetara iritsiko da. Etorkin hauek beraien jatorriko literatura eskuratu nahiko dute, eta noski, beraien ama hizkuntzan. Eta berdin gertatuko zaie Euskal Herria atzean utzi eta atzerrira erbesteratzen diren euskaldunei. Nola jarrai dezakete euskal literaturako azken idazlanak irakurtzen? Zein da gure irakurleei eskeintzen diegun irtenbidea?\nLiburu munduari, Garoa Liburudenda barne, apustu egin eta etorkizunera begira jartzeko ordua iritsi zaio. Argitaletxe batzuek badituzte egitasmo ezberdinak eskuartean, baina denok batera egin beharko genuke aurrera denborarik galdu gabe. Eta agian momentu zail hauek dira horretarako eszenatoki perfektu. Gure betebehar eta erronka dira geroko belaunaldiek irakurtzeaz gozatzeko aukera izatea, guk gozatzeko aukera izan dugun bezala.\nIrakurri behar dugu, eta agian orain, eta hemen, inoiz baino gehiago.\nliteratura-digitala irakurlea kultura-eta-aisia


Home » general • Noticias » Tratamenduak % 22 hazten dira alkoholismoagatik Gipuzkoan\nPublicado en general, Noticias Por Etorkintza Elkargoa el 17-July-2012\nGipuzkoan alkoholismoagatik tratamenduak % 22 hazi dira.\nAGIPADek 20011n eskarien igoera egiaztatzen du. Terapia hasten duten kontsumitzaileen erdiek baino gehiagok abstinentziaren helburua betetzen dute.\nPazienteen artean gehien kontsumitzen den droga kokaina izan arren (%31,5), lurraldean alkohol gehiegizko erabileragatik tratamenduak %22a biziagotu dira. Ildo honetatik, edariak ekarritako esku-hartzeen %39a emakumeei dagokie.\nBerri osoa irakurtzea


2017/05/22 - unibertsitatea.net\n«Erdaraz, mesedez»: Auto-itzulpen literarioa Euskal Herrian, ikuspegi orokor bat” izeneko aurkezpenarekin IkerGazteko Giza Zientzietako saria jaso du Garazi Arrula Ruiz (Tafalla, 1987) itzultzaileak. Saritua zela jakin aurretik elkarrizketatu genuen. Arrulak irakasle-eskolan atzerriko hizkuntzako espezializazioa egin zuen, “bukatzean, urte erdia pasatu nuen Belfasten, eta Itzulpengintza eta Interpretazio lizentziaren bigarren zikloan sartu nintzen gero. Aritz Irurtzun irakasleak ikerketaren harra esnarazi, eta Hizkuntzalaritza masterra egin nuen, nire arlotik pittin bat aldenduz; azkenik, doktoregoari ekin nion Ibon Uribarriren zuzendaritzapean. Asmoa da 2018ko udaberrian aurkeztea”.\nEtiketak: ikertzaileei_elkarrizketa emakumea_ikertzailea ikergazte Ikertzaileei_elkarrizketa garazi arrula ikergazte2017 Ikertzaileak elkarrizketa


Sexu indarkeriak eta indarkeria sexistak - Hendaye\nSegurtasunerako eta Gaizkintzari Aitzina Hartzeko Tokiko Batzordearen (SGAHTB-CLSPD) eta Emakumeei egin Indarkeriei Aitzina Hartzeko eta haien Aurka Borrokatzeko Lantaldearen barnean, Herria eta Segurtasun Batzordeko eragile guztiak, nor bere mailan, engaiatu dira indarkeria sexisten, sexuzkoen eta senitartekoen aurkako borrokan.\nHorretarako, Hendaiako Herriak urte osoan zehar egiten du lan eta plantan ematen ditu indarkeriei aitzina hartzeko eta biktimak babesteko ohartarazte jardunak. Emakumeen Eguna, martxoaren 8an, eta ezkontideen eta senideen arteko indarkerietaz ohartarazteko eguna, azaroaren 25ean, Herriko Etxeak prebentzioaren gaian duen engaiamendua gogoratzeko aukera dira ere.\nSexu indarkeriak eta indarkeria sexistak jasan dituzten emakumeentzako ekintza gida eskuragarria\nGIZARTE EKINTZARAKO UDAL ZENTROA (GEUZ-CCAS)\nLorategietako karrika, 9\nTel: +33 (0)5 59 48 23 10\nIsialdian ez geldi!\nHendaiako emakumezkoen taldea\nBadira 3 urte emakumezkoak ari direla Hendaian emakumezkoei egin indarkerien gaian eta emakumezko eta gizonezkoen arteko egiazko berdintasunaren alde, bai eta bereizkeria mota ororen aurka lanean. «Taldean» elkarturik, gai horietaz ematen dute informazioa eta ohartarazten dituzte jendeak:\nEkitaldiak antolatuz edo antolaturik direnetan parte hartuz, (zine-eztabaidak, antzerkia…)\nBeharren eta haiei eman arrapostuen egoera egiten lagunduz\nIndarkeria mota horien gaineko gogoeta egile dira eta erakundeei eta elkarteei ekintzak proposatzen dizkiete. Taldeak segurtasunerako eta gaizkintzari aitzina hartzeko tokiko batzordean parte hartzen du.\nTaldera jo – Argibideak\nGobernuaren webgunea ikus (leiho berria)\nsos homophobie: + 33 (0)1 48 06 42 41\nTelefonoa: + 33 (0)7 83 02 18 27


Hainbat bezerori egindako erasoengatik atxilotutako tatuatzailea epaituko dute gaur : Irutxuloko Hitza\nBezero zituen hamalauemakumeri eraso egitea leporatuta atxilotutako tatuatzailearen aurkako pankarta. (Argazkia: Irutxuloko Hitza)\n2018ko otsaila hasieran tatuatzaile bat atxilotu zuen Udaltzaingoak, hainbat bezerori sexu eraso egitea leporatuta. Guztira, 21 salaketa jaso zituzten orduan haren aurka, eta Martin Ibabe segurtasun zinegotziak bere garaian jakinarazitakoaren arabera, jasotako salaketen artean arau hauste penalak eta sexu erasoak zeuden. Gaur hasiko dira tatuatzailea epaitzen, bezero zituen hamabi emakumeri eraso egitea leporatuta.\nFiskalak 21 urteko espetxe zigorra eskatu du akusatuarentzat, eta guztira, hamalau delitu egotzi dizkio: hiru sexu eraso, zazpi sexu abusu, hiru jazarpen eta behartze delitu bat. Erasoak salatu dituzten emakumeetako bi akusazio partikular gisa aurkeztu dira. Akusatuaren defentsak absoluzioa eskatu du gizonarentzat, emakumeen salaketak gezurrezkoak direla argudiatuta; gaineratu du ez dituztela “berme guztiak” errespetatu ikerketan.\nOtsaila hasieran emakume batek Parte Zaharrean denda zuen tatuatzaileak egindako erasoa salatu zuen sare sozialen bitartez, eta horren ondorioz, Udaltzaingoak gertatutakoa aztertzeko ikerketa abiatu zuen. Gertakariak oihartzuna izan zuen hedabideetan, eta salaketak bata bestearen atzetik pilatzen hasi ziren. Lehen salaketa eta hiru egunetara atxilotu zuten tatuatzailea. Epaileak behin-behinean sartu zuen espetxean, eta ondoren, tatuaje dendaren erakusleihoa pintaketaz josi zioten.


Bidaia baten gogaia - Lea-Artibai eta Mutrikuko Hitza : Lea-Artibai eta Mutrikuko Hitza\nBidaia baten gogaia\nEdozein bidaik zeresan asko ematen digu. Gainera, zenbat eta toki desberdinagoagora joan, orduan eta zeresan gehiago izaten dugu. Gero eta bidai gehiago egiten dira munduko bazter guztietara. Baina pertsona bakoitzak bere bizipenak izaten ditu. Toki berdinak bisitatu arren, bakoitzak bere ondorioak, eta askotan, oso desberdinak, ateratzen ditu. Eta zer esan, toki desberdinetan ibili baldin bada. Kasu honetan, ni Kolonbiari buruz ariko naiz. Eta kontuan hartzen badugu bere hedadura (1.141.748 kilometro karratu), Espainia baino bi aldiz handiagoa, bisitari bakoitzak ikuspegi oso desberdinak izan ditzakezke.\nHemen, gure artean, Kolonbiak izen txarra dauka, ia Hego Amerika guztiak bezala, baina denen artean beharbada, berak izango du okerrenetakoa.\nUrte askoan beraien arteko indarkeri bortitza jasan du, eta horri, beraiei egindako kalteari, atzerrian eman zaion izen txarra gehitu behar zaio. Euskal Herriak ere horrelako zerbait pairatu zuen. Gaur egun, mundu guztiko hirietan, ziurtasun eza gehitu egin da. Edozein tokitan, jende asko elkartzen denean, neurri bereziak hartzen ditugu; herri txikietan ere bai.\nToki guztietan eta une guztietan, sen ona erabili behar dugu. Horrela jokatuz gero, lasai ibiltzeko moduan izango gara. Kolonbian ere bai.\nNatura aldetik, paisaia ikusgarriak dauzka. Bertatik pasatzen dira Ande mendiak, Hego Amerikako mendebala, iparretik hegoaldera zeharkatzen duen mendilerro handia eta munduko luzeena (8.000 kilometro). Landaretza askotarikoa eta ugaria da. Mendi tarteko lauta- detan lur emankorrak, oparoak, aberatsak ageri dira. Tenperatura gozoa du. Ez da berdina alde guztietan. Altuera desberdinak dauzka, eta horren arabera toki batzuk freskoagoak dira. Baina oro har, aldaketa gutxi izaten ditu.\nHorrelako natura izan eta, baten batek galde dezake zergatik etortzen diren hainbeste kolonbiar Europa aldera. Erantzuna ez da zaila. Lurrak ez du aberastasunik ematen, gutxi batzuei salbu. Hemen ere kasu hori ezagutu dugu. Baserritarrak aspaldi utzi zuten lurra lantzea, industrian lan egiteko. Han ere, badaude enpresak, baina langabezia handia da.\nHego Amerika guztian, Ipar Amerikako eta Europaren mitoa dago. Ahal dutenek alde batera edo bestera joatea dute helburu. Europarrak eta gure kasuan, euskaldunak ondo kontsideratuak dira. Horietako baten berri izan dut bidaia honetan: Jaime Zorroza Landia, Morgako Zorroza baserriko semea. Osaba apaizak deituta Kolonbiara joan zen, eta Ibague izeneko hiri handian lan bikaina egin zuen. Bere enpresen bidez, lanpostu asko sortu zituen. Bertako unibertsitateko sorreran zerikusi handia izan zuen. Berdin ume eta zaharren egoitzetan.\nGudan zauritutakoentzat ere etxebizitzak eraiki zituen. Bere lanerako gogoa, sormena eta eskuzabaltasuna sarituak izan ziren 1500.000 bizilagunetik gora dituen Ibague hirian eta Tolima Departamentuan.\n98 urterekin hil zen arte, lanean jarraitu zuen. Bere bizitza, kristau fedean oinarrituta, bere hitzetan, eredutzat hartu da.


Etiketa pribatuko toailatxoak\nShemesh-ek 200 ppm-ko lata ekoizteko lerroa abiarazten du-Nonwovens Industry Magazine\nShemesh Automation-ek erakusleiho berri bat irekiko du Estatu Batuetan 2021eko bigarren seihilekoan. Webguneak 200 ppm-ko soluzio osoa duen tankearen garbiketa hezearen ekoizpen-lerro berri batekin hornituko du TKS-200 izenekoa. Shemesh-ek merkatuko parte-hartzaile hautatuak gonbidatuko ditu bigarren seihilekoan teknologia berria berrikusteko...\nCoronavirus: TSAk esku desinfektatzeko botila handiak eramateko aukera ematen du\nEstatu Batuetan hegan egiten ari bazara eta eskuko desinfektatzailea eta alkohol-zapiak eramateaz kezkatuta bazaude, Garraioaren Segurtasun Administrazioak albiste onak bidali zituen ostiralean. Esku desinfektatzaile botila handiak, toaila desinfektatzaile bilduak, bidaia-tamainako toaila... ekar ditzakezu.\nProduktu garbigarrien estandar berriak estandarra sinplifikatzen du\nAustraliako Arauen Bulegoak DR AS/NZS 5328 produktu garbigarrien zirriborroa argitaratu du publikoaren iruzkinak egiteko. Bederatzi asteren buruan, publiko zabalak iritzia eman dezake zein materialen "husgarri" gisa sailkatu behar diren. Arau zirriborroak aplika daitezkeen arauak zehazten ditu...\nKomuneko paperaren zakartasuna benetan gustatzen ez zaienentzat, gero eta jende gehiagok zin egiten du toailatxo garbigarriak erabiltzea. Toailatxo garbigarriak botatzekoak direla esaten den arren, teknikoki ez dira garbitu behar. Komuneko papera ez bezala, zurrupatzen duzunean deskonposatuko da. Zapi heze hauek zu...\nLarruazala narritatuko ez duten farmaziako 15 makillaje kentzaile onenak\nGure edertasun eta larruazala zaintzeko produktuei dagokienez, denok ditugu zalantzarik gabe botako ditugun gauza batzuk, eta droga-dendara erostera nahiago ditugun gauzak. Guztia lehentasun pertsonalen araberakoa da, baina albiste ona da produktu merke asko daudela g...\nIkerketek diote haurtxoentzako toailatxoek zure maskara eraginkorragoa izan dezaketela\nEduki honek dagozkien arloetako adituen informazioa biltzen du, eta egiazko egiaztagiria egin da, zehaztasuna ziurtatzeko. Konpromisoa dugu ikertutako eta adituek gidatutako edukia eskaintzeko, erabaki informatuagoak hartzen laguntzeko, zure eguneroko bizitzako alderdi guztiak ukitzen baititu. Guk kontra...\nSarean eros ditzakezun eskuak higienizatzeko toailarik onenak\nForbes-ek aztertutako idazle eta editoreek modu independentean hautatzen dituzte aipagarri diren produktu eta zerbitzu guztiak. Orrialde honetako estekaren bidez erosketa bat egiten duzunean, baliteke komisio bat jasotzea. informazio gehiago Negua hotz eta gripe denboraldia deitzen zaio arrazoi bategatik. Dudarik gabe harrapatuko duzun arren...\nPandemia eta estolda betetako garaian, jendeak toallita pertsonal gehiago bota zituen komunetik\nJakina, jendeak toailatxo pertsonal gehiago eta umeentzako toailatxoak erabili zituen pandemian. Orduan komunera bota zituzten. Macomb konderriko eta Oakland konderriko funtzionarioek esan dutenez, "garbigarriak" deitzen diren toailatxo horiek kalte larriak eragiten dituzte estolderia eta ponpaketa estazioetan. "Duela urte batzuk,...\nOrrialde honetako esteken bidez egindako erosketengatik komisioak kobra ditzakegu. Prezioak eta erabilgarritasuna alda daitezke. Lisa Vanderpump gauza askoren sinonimoa da. Bera da Vanderpump Arauen bultzatzailea (denboraldi berria irailaren 28an hasiko da!), Beverly Hillseko benetako etxekoandre ohia...\nNola lortu edozein azal-tonu eta edozein adinetako beirazko azala\nBeira-larruazala inbidia handiz hidratatuta dago, distiratsua, gardena eta osasunez betea; horrela iltzatzen da "beira-larruazala"ri buruz entzun genuenean, larruazala zaintzeko beste joera bat zela uste genuen lortu ezin genuena. Larruazala osasuntsu eta hidratatuta dago, hainbesteraino non kob dela dirudi...\nIrish Water Company-ren arabera, pixoihalak, zapi bustiak, zigarroak eta komuneko paper-hodiak dira komunetara isurtzen diren eta herrialde osoko estoldak blokeatzen dituzten elementuetako batzuk. Irlandako ur-baliabideek eta kostalde garbiek herritarrei eskatzen diete "hustu aurretik pentsa dezatela...\nBostongo alkatearen hauteskundeak: hauteskunde primarioetan bozkatzeari buruzko ezagutza\nAsteartean, Bostongo bizilagunek hautagaiak murriztuko dituzte hiriko 2021eko alkatetza kanpainan. Ia urtebete igaro da lehen alkatetzarako hautagaiak bere hautagaitza iragarri zuenetik. Udaleko hauteskunde primarioek zehaztuko dute zein bi hautagai pasako diren azaroaren 2ko...\n123456 Hurrengoa > >> Orrialdea 1 / 18\n308-23 aretoa, 7. zenbakia, Datong Road, Goi-teknologiako gunea, Suzhou hiria, Txina.\nPosta elektronikoa: martin@hwelmaywipes.com\nHarpidetu edo mailing Iist


Datorren ostiralean Garate International proiektuaren 10 urte ospatuko ditugu ekitaldi berezi batekin. Bertako eta nazioarteko ikasleek bizitza, kultura eta erlijioa partekatu ahal izateko gunea da Garate International. Izenez, aurpegiz, topaketaz eta partekatutako ikaskuntzaz betetako 10 urte izan dira.\nOspakizun honetan musika, ikasleek egindako ekitaldi artisitko ezberdinak egongo dira eta testigantza hitzak izango dira. Uste dugu ezin duzuela galdu.\nParte hartzeko, hemen konektatu behar duzu.\nBilboko campusa , Deusto Business School , Gizarte eta Giza Zientzien Fakultatea , Zuzenbide Fakultatea , Ingeniaritza Fakultatea , Psikologia eta Hezkuntza Fakultatea , Teologia Fakultatea , Garate International , Nazioartea , Aisia eta Kultura , Prensa


ELIKA Seguridad Alimentaria | Arraina izozteko betekizunak lasaitu egin dira Erresuma Batuan - FSA 2012 - ELIKA Seguridad Alimentaria\nArraina izozteko betekizunak lasaitu egin dira Erresuma Batuan – FSA 2012\nBidaltze data 1 abuztua, 2012\nElikagaien Segurtasunerako Agentzia Britainiarrak (FSA) iragarri du Erresuma Batuan gordinik jateko hazten diren arrain-espezieak ez direla zertan izoztu erabili aurretik. Izozteko neurriak lasaitu egin dira Eskoziako Elikagaien Segurtasunerako Agentziak egiaztatu egin duelako parasitoek ez dutela arriskurik eragiten arrain-haztegietako izokinetan.\nEFSAk 2010ean arrainetako parasitoei buruz argitaratutako zientzia-iritziaren ondoren, Europako Batzordeak arrainaren higieneari buruzko legeria berrikusi zuen eta baimena eman zien estatukideei bestelako xedapenak ezartzeko arrain gordinaren izozte-betekizunak aplikatzean, betiere erabakia arriskuan oinarrituta bazegoen.\nXedapen horri jarraiki eta azken zientzia-ebidentziak oinarritzat hartuta, Elikagaien Segurtasunerako Agentzia Britainiarrak ebatzi du, kontsumitzaileak irentsitako parasitoek eragin ditzaketen gaixotasunetatik babesteko, ez dela beharrezkoa arrain-haztegietatik etorritako espezieak izoztea.\nEFSAko BIOHAZ Panelaren iritzia: Parasitoak arrainetan\nEuropako Batzordearen Gida, arrantza-produktuetan parasitoak ekiditeko\nE.coli-ren 2011ko agerraldiarekin ikasitakoak – EFSA 2012


Estropatada 2017k plastikozko ahatez beteko du Bilboko itsasadarra igandean | Herriak eta hiriak | EITB\nEstropatadak plastikozko ahatez beteko du Bilboko itsasadarra, igandean\n"WOPato" lasterketa solidarioa bosgarren urtez jarraian iritsiko da Bilbora igande honetan.\nWOP Fundazioak Estropatada ekimen solidarioa antolatu du igande honetarako (ekainak 18) Bilbon, bosgarren urtez jarraian. Horrela, plastikozko milaka ahatek Bilboko itsasadarra hartuko dute, lasterketa geolokalizatu batean.\n2017ko Estropatadak denetarik izango du: familientzako jarduerak, puzgarriak, kontzertuak, eskaintza gastronomikoak…\nWOP Fundazioak endekapenezko gaixotasun neurologikoak ikertzera bideratuko ditu ekimen horren bidez bildutako irabaziak.\nParte hartzeko, WOPato ticket bat erosi beharra dago, 5 euroren truke. Leku hauetan eros dezakezu: Interneten, WOP Fundazioak duen bulego fisikoan (Portuko Markesaren kalea, 1), WOPek Kale Nagusian Aldundiaren alboan duen postuan (ostiraletan eta larunbatetan), ekimenarekin bat egin duten dendetan edo Kutxabanken.\nAhate guztiek txip identifikatzaile bat eta kodea dituzte. Ahatearen kodea txartelean agertzen da. Horrela, parte-hartzaile bakoitzak zuzenean jakingo du, GPS teknologiaren eta webgunearen bidez, bere ahatea zein postutan dagoen.\nDarth Vaderrek agurtuko ditu helmugara helduko diren lehen sei ahateen jabeak, 501 Legioak bat egin baitu ekimenarekin.


Pentsionistek EAJren eta PPren arteko akordioa arbuiatu dute eta mobilizatzen jarraituko dute - leihoa.info\n2018 May 1, Tuesday 2018 May 1, Tuesday adminLeioa, Sarrera, Uncategorized\nAtzo ez zen Leioako ohiko pentsiodunen konzentrazioa burutu, eta herrialde mailako Bilboko konzentraziora jo zuten herriko pentsionistek. Mobilizazio jendetsua burutu zuten berriro ere adinduek Bilboko Udaletxearen aurrean. Eta beste behin ere, 1.080 €ko gutxieneko pentsioa aldarrikatu zuten eta EAJ-k PPrekin erdietsitako hitzarmena pentsioen inguruan arbuiatu zuten, “gutxiegi” zelakoan.\nMilaka pentsiondun izan ziren, astelehenero bezala, Udaletxearen plazan bildu zirenak, eta datorzen asteetan ere “borrokan jarraitzeko” eta mobilizazioekin jarraitzeko. Horrexegatik, maiatzaren 5ean eta 26an antolatutako manifestazioekin kaleak berriz betetzeko eskaera luzatu zuten, EAJk eta Gobernu espainolak joan zen astean pentsioen inguruan itxi zuten akordioa (%1,6ko igoera 2018an eta 2019an) “gutxiegi” delakoan.\nIrakurri zuten agirian pentsioak “ez dira alderdien arteko borrokan trukerako txanpona; pentsioa izateko eskubidea ez da negoziatzen, egikaritu baizik” adierazi duten. Eta pentsioen auzia agenda politikoan kokatu dutenak pentsiodunek egindako mobilizazioak izan direla nabarmendu zuten.\nEAJ eta PPren arteko akordioak pentsioak KPIren arabera igotzea 2019 urteren ondoren ez duela bermatzen kritikatu zuten ere erretiratuek. Itunak ez diela eragiten diru-sarrerak bermatzeko errentarekin osatzen diren pentsioei eta iraunkortasun faktorea kendu baino 2023ra atzeratu duela ere euren kritiken jo puntuan jarri zuten.


Datorren asteburuan, III. Usansolo Cup Torneoa, futbol 7ko bigarren urteko alebinen kategoriakoa, hasiko da\nDatorren larunbatean, maiatzak 25, Usansolo Cup torneoaren hirugarren edizioa hasiko da, futbol 7ko torneoa, bigarren urteko alebinen kategoriakoa (2007an jaiotakoak). Bigarren edizioan bezala, aurten ere 4 fase izango ditu hiru asteburutan banaturik. Maiatzak 25 eta ekainak 1, 8 eta 9.\nFase bakoitza kategoria batentzat izango da, kategoria bakoitzeko hiru finalistak hurrengo fasera pasatuz. Liga B-arekin hasiko gara eta Liga A, Liga R eta ekainaren 9ko Finaleko fasearekin jarraituko dugu, bertan gonbidatutako ekipoak eta hilaren 8ko finalistak egongo direlarik.\nUsansolo Cup apurka-apurka haziz eta hobetuz doan torneoa da. Edizio honetan 7 probintziatako ekipoak egongo dira. Bizkaiko, Arabako eta Gipuzkoako ekipoez gain, Nafarroako, Katanbriako, Errioxako eta Madrileko ekipoak egongo dira.\nAthletic Club, Real Sociedad, Alaves, Rayo Vallecano, Getafe, Leganez eta Racing de Santander (aurreko edizioko irabazlea) bezalako izenak izango ditugu\nIaz bezala, emakumezko bi ekipok jokatuko dute, Athletic Club eta Basauriko Kimuak, horrela gure helburuetako bat mantenduz, berdintasuna kirolean sartzea eta normalizatzea.\nAurten, nobedade gisa, "Usansolo Laguntza Elkartea - Asociación Solidaria de Usansolo"rekin (Elikagaien bankua) gure konpromisoa txertatzen dugu, ekipo parte-hartzaile guztiei animatuz, espedizioko kide bakoitzak elikagai ez-galkorren kilo bat ontziraturik ekar dezan.\nGonbidapen hau tornerora datozen guztiei ere egiten zaie.


Kaaresuvanto - Wikipedia, entziklopedia askea.\nEnontekiö eta Kiruna\nBiztanleria ~ 500\nKoordenatuak 68°27′10.80″N 22°29′16.32″E / 68.4530000°N 22.4878667°E / 68.4530000; 22.487866768°27′10.80″N 22°29′16.32″E / 68.4530000°N 22.4878667°E / 68.4530000; 22.4878667\nKaaresuvanto (ipar samieraz: Gárasavvon) Enontekiö eta Kiruna, finlandiar eta suediar udalerrien artean dagoen herri bat da. Muonionjoki ibaiaren eta Kaarevuopio aintziren ertzean dago eta, gutxi gorabehera, 500 biztanle ditu (150 bat alde finlandiarrean eta 300 bat alde suediarrean); izan ere, muga egiten duen ibaiak, herria bi herrialdetan zatitzen du. Kaaresuvantoarrek erraztasun osoz hitz egiten dituzte Eskandinavia iparraldeko lau hizkuntza nagusiak: finlandiera, ipar samiera, norvegiera eta suediera; hala ere, gehien erabiltzen den hizkuntza, Lappland suediar probintziaren iparraldean nagusi den finlandiera da. Nahiz eta aspalditik, Errusiar Inperioak Finlandia bereganatu zuen urtetik, 1809. urtetik, herria bi zatitan bananduta egon, bakarra dirudite; batez ere, 1980. urtean batzen dituen zubia eraiki zenetik.\nHistoria laburra[aldatu | aldatu iturburu kodea]\nSakontzeko, irakurri: «Enontekiöko historia»\nNahiz eta urte hauetan asko hazi den herria, biztanleak elur-orein abeltzaintzatik, arrantzatik, ehizatik eta turismotik bizi dira oraindik. Gainera, aspaldian samitarrek urtero Ozeano Artikora elur-oreinekin egiten zuten ibilaldian leku estrategiko bat zela uste da eta, ondorioz, Sápmi osoko gaur egungo eliza zaharrenetarikoa eraikia izan zela. Izan ere, 1673. urtean bertara iritsi ziren lehen abenturazaleak, Matti Martinpoikak eta Niilo Niilonpoika Nivak, bertan merkatal-gune oparo bat aurkitu zutela adierazi zuten. Herri honek, ingurukoekin lotura handia zuen eta Eguberri garaian, Kautokeino udalerri norvegiarreko eta haratagoko samitar guztiak bertako eliza zaharrean bildu ohi ziren bi asteko ospakizunean .\n1944. urteko Laponiako Gerran, alemaniarrek herria erre zuten, baina finlandiarren garaipenak berreraiketa-lanak bizkortzen lagundu zuen.\nKaaresuvantoko eliza: alde suediarrean dagoen harrizko eta egurrezko eliza da, Suediar Erresuma osoan iparren dagoen eliza da. 1816. urtean eraiki zen eta 1658. urteko ezkila dago ezkila-dorre garaiean. Eraiki eta 50 urtera ia bitan zatitu zen eliza; hala ere, berreraikitzeak (1905. urtean) eta zaharberritzeak (1953-1954 bitartean) elizari gaur egungo itxura eman zioten. Bertatik igaro diren apaiz ospetsuenak, laestadianismoa sortu zuten apaizak izan ziren, Juhani Raattamaa apez enontekiöarra eta 1826tik 1849era bertan predikua egin zuen Lars Læstadius suediarra. Bertatik, laestadianiarren mezua Eskandinavia osora zabaldu zen. Aldarean, bi apaiz ospetsu hauen, eta Maria izeneko sami neskaren zurezko eskultura bat dago .\nSámiid Viessu: Viktoria Suediako erreginak 1922. urtean utzitako etxea. Hasieran samitarren aterpe bat izan zen, baina azkenean, museo, kultur-etxe eta erakusketa-gune bihurtu da. Izenak Batasun Samitarra esan nahi du .\n↑ Kaaresuvanton kylä\n↑ Kaaresuvanton kirkko\n↑ Sámiid Viessu\nKaresuvantori buruzko informazioa (Ingelesez)\nHetta • Jatuni • Kaaresuvanto • Kelottijärvi • Ketomella\nKilpisjärvi • Kultima • Kuttanen • Leppäjärvi • Luspa\nMarkkina • Maunu • Muotkajärvi • Näkkälä • Nartteli • Nunnanen\nPalojärvi • Palojoensuu • Peltovuoma • Raittijärvi • Ropinsalmi\nSaivomuotka • Sonkamuotka • Vähäniva • Vuontisjärvi • Yli-Kyrö\nOrriaren azken aldaketa: 11 martxoa 2021, 01:11.


barren.eus - Kalera ezin dela irten ohartarazi du Udalak bando bidez\nKalera ezin dela irten ohartarazi du Udalak bando bidez\nArgitaratua: 2020-03-17 12:29\nCOVID-19 koronabirusaren hedapena geldiarazteko neurrien gaineko bandoa argitaratu du Elgoibarko Udalak. Kalera ezin dela irten gogora ekarri du, bandoan zehazten diren egoeretan ez bada.\nMartxoaren 14ko Espainiako Estatuko Aldizkari Ofizialean argitarau den 463/2020 Errege Dekretuaren bidez, Alarma-estatuaren adierazpena jarri da indarrean, hurrengo 15 egunetarako. Helburua COVID-19 Coronavirusaren hedapena saihestea da, osasun-sistema kolapsatzea eragin dezakeelako. Hori dela-eta, ezin da kalera irten, horrelako egoeretan izan ezik:\n7. artikulua. Pertsonen zirkulazio-askatasuna mugatzea.\nAlarma-egoera indarrean dagoen bitartean, erabilera publikoko bideetatik soilik zirkulatu ahal izango dute pertsonek, honako jarduera hauek egiteko:\nElikagaiak, sendagaiak eta lehen mailako produktuak erosteko.\nOsasun-zentro, -zerbitzu eta –establezimenduetara joateko.\nLanlekura joateko, lan prestazioa, enpresa-lana edo profesionala burutzeko.\nOhiko bizilekura itzultzeko.\nMendekotasuna dutenak zaintzeko (adinekoak, adin-txikikoak, mendekotasunen bat dutenak zein bereziki ahulak diren pertsonak).\nFinantza-erakundeetara eta aseguru-etxeen bulegoetara joateko.\nEzinbesteko egoerak edo beharrak kudeatzeko\nAurrekoen tankerako beste edozein jardueratarako, banaka egiten bada, edo laguntza berezia behar duen pertsona bati laguntzeko egiten bada.\nHalaber, ibilgailu partikularrek erabilera publikoko bideetan zirkulatu ahal izango dute, aurreko paragrafoan aipatutako jarduerak egiteko edo gasolina-zerbitzuguneetan edo gasolina-zerbitzuguneetan erregaia hartzeko.\nNolanahi ere, lekualdaketetan osasun-agintariek emandako gomendioak eta betebeharrak errespetatu beharko dira.\nBarne Arazoetako ministroak errepideak edo bide-zatiak zirkulazioari ixtea erabaki ahal izango du, osasun publikoa, segurtasuna edo zirkulazioaren arintasuna dela eta, edo arrazoi berberengatik ibilgailu jakin batzuen sarbidea murrizteko.\n•Eraikin publikoak, parkeak eta komun publikoak itxita\nElgoibarri dagokionez, Eraikin publiko guztiak itxita egongo dira alarma-egoera dela-eta, hala badagokio, hartzen diren luzapenak indarrean dauden bitartean (langileentzat izan ezik).\nEkitaldi publiko guztiak etengo dira alarma-egoera indarrean dagoen bitartean, eta, hala badagokio, baita hartzen diren luzapenak ere, eguenetako merkatua erta hilabete amaierako azkoka barne.\nJendearentzat ixten dira parkeak eta komun publikoak, alarma egoera dela-eta, hala badagokio, hartzen diren luzapenak indarrean dauden bitartean. Herritarrenganako zuzeneko arreta etenda dago Udalean, eta larrialdietarako arreta gunea baino ez da egongo Udaltzaingoan.\nAdministrazio-prozeduren epeak bertan behera geratuko dira Alarma egoerak iraungo duen 15 eguneko epean.\nAlarma-egoeraren dekretua edo, hala badagokio, dekretu horren luzapenak bertan behera geratzen diren unean hasiko dira zenbatzen epeak.\nBeraz, edozein dokumentu aurkezteko premiak itxaron dezake.\nUdalarekin harremanetan jartzeko, honako telefono-zenbaki eta helbide elektroniko hauek erabili beharko dira:\nHerritarren Arretarako Bulegoa:\nTel.: 943-74.13.94 /\nElgoibarko Udalak lasaitasunerako deia helarazi nahi die herritarrei. "Hartutako neurriak prebentzio-neurriak dira, kutsatze masiboa eta aldi berean kutsatzea saihesteko". Elikagaien eta premia biziko produktuen hornidura bermatuta dago, eta, horregatik, zentzuz jokatzeko eta osasun agintarien gomendioak jarraitzeko eskatzen zaie herritarrei. Gaixotasunaren sintomak sentituz gero, ez joan osasun-zentrora, geratu etxean eta deitu 900 20 30 50 telefono zenbakira.\nHona hemen, Ane Beitia alkateak sinatu duen udal bandoa osorik -PDF-\nKonfinamendu egoeran, ekimen berezia abiatu du Mauxitxa txarangak (2020-03-17)\nKoronabirusaz kutsatuta dago eibartar bat Mendaroko ospitalean (2020-03-16)\n60.000 euro arteko isunak jarri ditzakete segurtasun neurriak ez betetzeagatik (2020-03-16)\nAlarma egoera honetan zer egin daiteke? (2020-03-16)\nHerritarrei arduraz kontsumitzeko eskatu diete Jaurlaritzak, Elikagaien Klusterrak eta hainbat supermerkatuk (2020-03-16)\nEkimen polita sortu dute Mendaron etxeko egonaldia haurrentzat eramangarriagoa izan dadin (2020-03-15)\nPasealekuetara edo mendira irten diren herritarrei etxera bueltatzeko agintzen ari da polizia (2020-03-15)\nTOKIKOMen eta BARRENen adierazpen instituzionala, osasun alerta egoeraren aurrean (2020-03-15)\nKonfinamendua ezarriko du Espainiako Gobernuak (2020-03-14)\nElgoibarko anbulatorioko urgentzia zerbitzua itxita dago gaurtik (2020-03-15)\nKaleak erdi hutsik Elgoibarren eta Mendaron ere (2020-03-14)\nEguneko zentroak, kirolguneak, ostalaritza, txoko eta gurtza zentroak itxi ditu Jaurlaritzak (2020-03-14)\nElkarte gastronomikoek ere ateak itxiko dituzte Mendaron, koronabirusagatik (2020-03-13)\nLarrialdi pediatrikoak lekuz aldatu dituzte Mendaro Ospitalean, koronabirusagatik (2020-03-13)\nHerriko Antzokirako erosi diren txartelen dirua bueltatu egingo du Udalak (2020-03-13)\nAutobusetan ezingo da diruarekin ordaindu (2020-03-13)\nElgoibarko Izarrak bertan behera laga ditu martxorako programatutako ekintzak (2020-03-13)\nOsasun larrialdiko egoera jarri du indarrean Jaurlaritzak (2020-03-13)\nUdal zerbitzu eta espazioak hamabost egunez ixtea erabaki du Elgoibarko Udalak ere (2020-03-12)\nEnpresetan ere hasi dira koronabirusari aurre egiteko neurriak zorrozten, Danobaten esaterako (2020-03-12)\nEskola kiroleko eta kirol federatuko saio guztiak bertan behera utzi dituzte (2020-03-12)\nGipuzkoa eta Bizkaiko ikastetxe guztiak ixtea erabaki du Jaurlaritzak, hamabost egunerako (2020-03-12)\nMotxaila Eguna bertan behera gelditu da (2020-03-12)\nMusika Eskolak bertan behera laga du gaur arratsaldeko dantza jaialdia eta aurrez auureko eskolak eten ditu (2020-03-12)\nJubilatu etxeak itxiko dituzte Elgoibarren eta Mendaron ere, Osasun Sailaren gomendioz (2020-03-12)